**CENU APTAUJA Nr. TNPz 2025/24**

**“Dundagas pirmsskolas izglītības iestādes “Kurzemīte”**

**grupas “Pienenīte” mācību telpas remonts”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets:** Dundagas pirmsskolas izglītības iestādes “Kurzemīte” (turpmāk – Iestāde) grupas “Pienenīte” mācību telpas remontsjāveic saskaņā ar Darbu apjomu tāmi (1. pielikums).
	2. **Darbu izpildes vieta:** Talsu iela 7, Dundaga, Dundagas pagasts, Talsu novads, LV-3270.
	3. **Paredzamais līguma izpildes laiks:** 4 (četru) kalendāro nedēļu laikā no līguma noslēgšanas brīža.
	4. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2025. gada 30. aprīlim plkst. 10.00.**
	2. Kontaktpersona: Dundagas pirmsskolas izglītības iestādes “Kurzemīte” vadītāja Rudīte Baļķīte, tālr. 29245414, e-pasts: dundagaspiikurzemite@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Cenu aptaujai **“Dundagas pirmsskolas izglītības iestādes “Kurzemīte” grupas “Pienenīte” mācību telpas remonts”**, identifikācijas Nr. TNPz 2025/24.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Pretendents pie iesniedzamajiem dokumentiem pievieno no savas puses aizpildītu Pretendenta pieteikumu un finanšu piedāvājumu (2. pielikums).
	3. Lai izvairītos no kļūdām un Iestādes grupas “Pienenīte” remontstiktu plānots atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (3. pielikums).
	4. Piedāvājumam jāatbilst Darbu apjomu tāmē norādītajām prasībām (1. pielikums). Pretendentam jāizstrādā un jāiesniedz Darbu apjomu tāme atbilstoši Ministru kabineta 2017. gada 3. maija noteikumiem Nr. 239 noteikumi par Latvijas būvnormatīvu LBN 501-17 “Būvizmaksu noteikšanas kārtība”.
	5. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis 1 (vienu) līgumu, kura ietvaros veikti remontdarbi. Darbiem ir jābūt pilnībā pabeigtiem un objektam ir jābūt pieņemtam ekspluatācijā uz piedāvājuma iesniegšanas dienu. Piedāvājumam jāpievieno 1 (viena) pozitīva atsauksme.
	6. Pretendentam ir tiesības iekļaut darbu apjomu tāmē **ekvivalentus materiāliem, iekārtām un izstrādājumiem**, attiecīgajā darbu apjomu tāmes pozīcijā norādot tā nosaukumu un apzīmējumu “EKVIVALENTS”.
4. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiks veikta 10 (desmit) darba dienu laikā pēc pieņemšanas - nodošanas akta parakstīšanas un e-rēķina saņemšanas Iestādes oficiālajā e-adresē: \_DEFAULT@40900036397. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Objekta apsekošana:** Pirms piedāvājuma iesniegšanas, Pretendentiem obligāti ir jāapseko objekts. Objektu iespējams apsekot **katru darba dienu no 2025. gada 10. aprīļa līdz 2025. gada 29. aprīlim laika posmā no plkst. 10.00 līdz 16.00**, vai citā laikā iepriekš vienojoties par apsekošanas laiku ar 2.2. punktā minēto kontaktpersonu.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Darbu apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam un Darbu apjomu tāmē noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.